КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Олöма йöз (2011-2013 вояс)» Коми Республикаса уджтас вынсьöдöм йылысь**

Коми Республикаса Правительство шуис:

1. Вынсьöдны «Олöма йöз (2011-2013 вояс)» Коми Республикаса уджтас содтöдын индöм серти.

2. Тайö шуöм збыльмöдöм бöрся видзöдны Коми Республикаса Юралысьöс вежысь В.В.Стахановлы.

Коми Республикаса Юралысь В.Гайзер

Сыктывкар

2011 вося урасьöм тöлысь 28 лун

34 №

ВЫНСЬÖДÖМА

Коми Республикаса Правительстволöн

2011 во урасьöм тöлысь 28 лунся 34 №-а шуöмöн

(содтöд)

«Олöма йöз (2011-2013 вояс)»

**КОМИ РЕСПУБЛИКАСА УДЖТАС**

«Олöма йöз (2011-2013 вояс)»

Коми Республикаса уджтаслöн

**ПАСПОРТ**

|  |  |
| --- | --- |
| Уджтас ним | «Олöма йöз (2011-2013 вояс)» Коми Республикаса уджтас (водзö – Уджтас) |
| Уджтас лöсьöдöмлы подув | Россия Федерацияса Президентлöн 2010 во вöльгым тöлысь 27 лунся ПР-3464-ГС №-а тшöктöм |
| Уджтас закажитысь | Коми Республикаса йöзлы отсöг сетан агентство |
| Уджтас дасьтысь | Коми Республикаса йöзлы отсöг сетан агентство |
| Уджтас збыльмöдысь | Коми Республикаса йöзлы отсöг сетан агентство,  Коми Республикаса йöзöс велöдан министерство,  Коми Республикаса культура министерство,  Коми Республикаса йöзлысь дзоньвидзалун видзан министерство,  Коми Республикаса видз-му овмöс да сёян-юан министерство,  Коми Республикаса печать да юöр сетан агентство,  Коми Республикаса спорт да мортöс ёнмöдан агентство,  меставывса асвеськöдлан органъяс (сёрнитчöмöн) |
| Уджтаслöн медшöр мог | збыльмöдны олöма йöзлысь оланног да олöм бурмöдан мераяслысь комплекс, кыпöдны найöс социальнöя дорйöмлысь тшупöд, ышöдны участвуйтны олöма йöзöс |
| Уджтаслöн могъяс | гражданаöс социальнöя дорйöм котыртöм инöд боксянь, юöртан да кадръясöн могмöдöм боксянь;  бурмöдны пöрысь гражданалысь дзоньвидзалун;  бурмöдны пöрысь гражданалысь оланногсö да сетны социальнöй отсöглысь содтöд мераяс;  бурмöдны сиктын олысь пöрысь гражданалы социальнöя доръян да социальнöя могмöдан мераяс;  сöвмöдны коммуникационнöй йитöдъяс пöрысь гражданалысь вежöр-мывкыд;  ышöдны пöрысь гражданаöс участвуйтны йöзкотыр олöмын |
| Уджтас збыльмöдан кадколаст | 2011-2013 вояс |
| Уджтас сьöмöн могмöдöмлöн мында да источникъяс | Коми Республикаса республиканскöй сьöмкудлöн сьöм тшöт весьтö Уджтас сьöмöн могмöдöмлöн öтув мындаыс 163066,3 сюрс шайт, сы лыдын вояс серти:  2011 во – 61655,1 сюрс шайт;  2012 во – 50040,8 сюрс шайт;  2013 во – 51370,4 сюрс шайт |
| Уджтаслöн торъя мога индикаторъяс (петкöдласъяс) | судзсьытöмаяс пиысь пöрысь гражданаöс социальнöй услугаясöн могмöдöм;  пöрысь гражданалысь социально-экономическöй оланног серти нуöдöм (быд во) мониторинг лыд;  пöрысь гражданаöс социальнöя могмöдан канму учреждениеясса уджалысь лыд, кодъяс велöдчисны, выльысь велöдчисны, кыпöдiсны уджсикас (быд во);  пöрысь гражданалöн мытшöдъяс серти йöзöдöм социальнöй ролик лыд (быд во);  пöрысь гражданалы «дзоньвидзалун серти группаяс» лыд, кодъясöс котыртiсны социальнöя могмöдан учреждениеясын, а сiдзжö спорт да дзоньвидзалун бурмöдан учреждениеяслöн подув вылын (быд во);  пöрысь граждана лыд, кодъяс бурмöдiсны дзоньвидзалунсö «Максаковка» республиканскöй реабилитация шöрин» Коми Республикаса канму учреждениеын (быд во);  пöрысь гражданаöс социальнöя да социально-медицинскöя могмöдöм могысь котыртöм мобильнöй бригада лыд;  йöзöс социальнöя могмöдан учреждениеяслöн стрöйба öтув лыд серти йöзöс социальнöя могмöдан учреждениеяслöн важ да овны позьтöм киритöм стрöйбалöн пай (быд во);  олöма гражданалы социальнöй услугаяс сетысь абу канму учреждение (отделение) лыд (Уджтас збыльмöдны заводитöмсянь);  канму учреждение – олысьяслы социальнöй отсöг сетöмын канму услуга сетöм кузя шöрин бердын олöма граждана бöрся дöзьöритöм могысь налöн рöдвужлы да персоналлы котыртöм «школа» лыд;  олысьяслы социальнöй отсöг сетöмын канму услуга сетöм кузя шöрин база вылын восьтöм техническöй средствояс да олöма граждана бöрся дöзьöританторъяс прокатö сетан пункт лыд (быд во);  муниципальнöй юкöн лыд, кодъяс кутöны йитöд олысьяслы социальнöй отсöг сетан учреждениеяскöд социальнöй юöрöн юксьöм кузя (быд во);  компьютер лыд, мый ньöбисны компьютернöй «клубъяс» могмöдöм вылö;  олысьяслы социальнöй отсöг сетан тэчасын консультация сетан да юöртан öтувъя котыртöм служба лыд;  олöма граждана лыд, кодъяс волiсны аддзысьлыны Аймулöн тöдчана лоöмторъяса лунъясö ветеранъяскöд |

I юкöд. Мытшöдлöн сюрöс, мый решайтö Уджтас, да сiйöс торъя мога уджтас методöн збыльмöдöмлысь донъялöм да коланлун подулалöм

Канмулöн да йöзкотырлöн тöдчана могъяс пиысь öтиöн лоö олöма йöзлысь инöдъяс да оланпасöн урчитöм кöсйöмъяс дорйöм, налысь социальнöй статус видзöм да активнöй олöм кутöм. Пöрысь йöз пуктiсны ыдждыд пай миян канму сувтöмö да сöвмöдöмö. Айму вöсна Ыджыд тышын фашизмöс вермöм, обществолысь материальнöй подувсö лöсьöдöм, наукаын да культураын став мир пасьтаын пыдди пуктана вермöмъяс шедöдöм – олöма йöзлöн шедöдöмторъяс пиысь тайö сöмын ичöт пай.

Мирын став йöз серти олöма йöз пайлöн зумыда содöм выль ногöн петкöдлö пöрысьлун йылысь, социальнöй сöвмöмын пöрысь йöзлöн пай йылысь видзöдлассö.

Быд мортлы да став обществолы лоö нормаöн общество олöмын олöма йöзлöн социальнöя колана да збыль вылö вермана тырвыйö пырöдчöм, на йылысь öтйöза да канму институтъяслöн тöждысьöм, налöн коланлун серти инöд боксянь могмöдöм да олiгöн чöжöм вынйöр олöмö пöртöм, олöма йöзöс пыдди пуктöм, на вöсна тöждысьöм, челядьдырсянь пöрысьлун дорö бура матыстчöм сöвмöдöм, сы дорö дасьтысьöм.

Олöма йöз пуктöны уна сикас пай Россия социальнöя сöвмöдöмö, ошкöны öнiя обществоын бур вежсьöмъяс, пырöдчöны социальнöй, культура да экономика олöмö, пыдди пуктöны поколениеяслысь öтсöгласлун да лоöны духовнöй да нравственнöй донаторъяс видзысьясöн, вермöны вын серти уджавны, дасьöсь юксьыны опытöн.

Талунъя олöмын миян пиын зэв уна олöма йöз. Öнiя кадö оз нин ёна чайтны, мый пöрысь йöз сьöктöдöны олöм россияса обществолысь, кодi водзö вермас сöвмыны став арлыда йöзлы.

Вежсьöмъяс, кодъяс йитчöмаöсь обществолысь тэчас выльмöдöмкöд, инмöны пöрысь йöзлöн оланноглы да социальнöй аскылöмö, налы сьöкыд велавны пыр вежсяна экономическöй да социально-культурнöй условиеяс дырйи. Та вылö налы колö отсöг да тöд вылын кутны тöдчана торъялöм, налöн мытшöдъяслысь сьöкыдлунсö, коланлунъяслысь да запросъяслысь унапöлöслунсö.

Пöрысь мортлöн татшöм аслыспöлöс мытшöдъяс: лёкмö дзоньвидзалуныс, пыр омöльджыка вермöны асьнысö могмöдны, «пенсия водзвывса уджтöмалöм» да чинö удж рынокын конкурируйтны верманлун, абу зумыд сьöма олöм, пырся социальнöй статус воштöм. Абу бур положениеынöсь пöрысь аньяс, мый ёна овлö айлов да эньлов костын дыр кадся лöсявтöмлун дырйи.

Пöрысь арлыда граждана оз вермыны ас кежысь разьны ассьыныс унджык мытшöд да сьöкыдлун. Тайö социальнöй да арлыд серти группалöн аскотырса да демография боксянь торъялöмыс вайöдö унджык пöрысь йöзлöн öткöн олöмö, налöн абу матысса рöдвуж, кодъяслы оланпас серти колö видзны да тöрасьны накöд, либö рöдвужкöд торйöн олöны, та понда пöрысь йöз бöрся оз вермыны видзöдны да налы отсавны. Колö пасйыны, мый обществоын моральнöй нормаяс да донаторъяс чинöмыс вайöдiс пöрысь арлыда уна гражданаöс «социальнöй öткöн олöмö», кодъяслы оз отсавны уджавны вермана рöдвуж весиг сэк, кор асланыс сьöма олöм серти найö вермöны отсавны.

Кыдзи Россия Федерацияын, сiдзи и Коми Республикаын öнiя демография олöмын содö пöрысь йöзлöн пайыс, тайö лöсялö став мирса йöзлöн пöрысьмöмлы.

2010 во тöвшöр тöлысь 1 лун вылö Коми Республикаын 65 арöса да пöрысьджык арлыда пöрысь гражданалöн лыдыс 70234 морт мында, сы лыдын арлыд серти группаяс кузя: 65-69 арлыда – 21680 морт; 70-74 арлыда – 28138 морт; 75-79 арлыда – 15516 морт; 80-81 арлыда – 4900 морт.

Социальнöй да экономика сöвмöдöмлöн вуджана тшупöдын пöрысь йöзлысь мытшöдъяссö разьöны оз век сьöрсьöн-бöрсьöн. Экономика да социальнöй юкöн оз на тырвыйö могмöдны став пöрысь йöзöс бур олöмöн. Тыдовтчöны пöрысь йöз олöмын район серти тöдчана торъялöмъяс.

Пöрысь гражданалысь бур олан условиеяс котыртöм могысь Республика мутасын уджалö йöзöс социальнöя могмöдан 14 стационарнöй учреждение, кöнi 2011 вося тöвшöр тöлысь 1 лун вылö эм 2827 койка, сы лыдын:

öтув сикаса 7 керка-интернат, кöнi олö 533 морт;

5 психоневрологическöй керка-интернат, кöнi олö 1798 морт;

челядьлы 2 керка-интернат, кöнi олö 496 морт.

Пöрысь арлыда гражданалöн стационарнöй социальнöй могмöдöмын коланлуныс кольö, та йылысь петкöдлö керка-интернатъясö овмöдчöм вылö шыöдчöм сетысь гражданалöн республиканскöй öчередносьт. Сiдз, 2011 вося тöвшöр тöлысь 1 лун вылö öчередьын сулалö ставнас 331 морт, сы лыдын овмöдöдчöм серти:

öтув сикаса керка-интернатö – 179 морт;

психоневрологическöй керка-интернатö – 152 морт.

Санитарно-гигиеническöй нормаяс да правилöяс серти стационарнöй учреждениеын öти олысьлы узьлан жырлöн ыдждаыс колö лоны 7 кв.м мында. Талун вылö стационарнöй учреждениеясын олысь гражданалöн öтувъя лыд серти (2827 морт) узьлан жыръяслöн öтувъя ыдждаыс 15703,8 кв.м, та дырйи 1 морт вылö шöркодя артмö 5,5 кв.м.

Узьлан жыр ыдждалысь норматив арталiгöн 2827 мортлы öтувъя ыдждаыслы колö лоны 19789,0 кв. м мында, оз тырмы 4085,2 кв. м мында, мый колö содтöд 583 койка мында.

Стрöйбаяслöн öтув лыдыс, кöнi олöны олöма граждана, 37, ни пиысь: панельнöй – 4 (11,4 прöчент), кирпич стрöйбаыс 21 (56,8 прöчент), пу – 12 (32,4 прöчент). Йöзöс социальнöя могмöдан учреждениеяслöн уджалысь стрöйба (17 стрöйба либö 45,9 прöчент) пиысь киссьöма 50 прöчентысь унджык.

Та кындзи, уджалысь учреждениеяслöн техника боксянь могмöдöмыс оз лöсяв йöзöс социальнöя могмöдан канму стандартъяслы. Учреждениеса балансын сулалысь эмбурыс шöркодя киссьöма 60 прöчент мында (сиктса районъясын – 85 прöчент).

Пöрысь гражданалы бур социальнöй услугаяс сетан шöр условиеяс пиысь öтиöн лоö йöзöс социальнöя могмöдан учреждениеяслысь материальнöй да техника подув кутöм да сöвмöдöм, тайö колö решитны уджтасса мероприятиеяс отсöгöн.

Гражданаöс, кодъяслы пыр колö дöзьöр, могмöдöм кольö тöдчана мытшöдöн.

Йöзöс социальнöя могмöдöм йылысь оланпастэчас неуна решайтö пöрысь мортöс велалöм социальнöй средаын, стöчджыка кö, гортса условиеясын, олöм кыдз позьö дырджык вылö нюжöдны могсö йöзöс социальнöя могмöдан канму учреждениеясса социальнöй уджалысьясöн гортын социальнöя могмöдöм котыртöмöн. 2011 вося тöвшöр тöлысь 1 лун вылö гортын социальнöя могмöдiсны 6014 пöрысь гражданинöс дзоньвидзалун понда гортын социально-медицинскöя могмöдiсны 709 гражданинöс.

Такöд öттшöтш олöма гражданаöс да вермытöмъясöс социальнöя дорйöмын тырвыйö кансямö колö пыртны пасйöм категория гражданалысь коланлунъяс збыльмöдöмлысь альтернативнöй механизъяс. Такöд йитöдын пöрысь гражданалысь да вермытöмъяслысь олöм бурмöдöм могысь, öта-мöдлы отсалöм могысь, социальнöя öткöн олöм öлöдöм могысь «Коми Республика мутасын пöрысь гражданаöс да вермытöмъясöс дöзьöритöмкöд да отсалöмкöд йитчöм öткымын юалöм йылысь» Коми Республикаса 2009 во сора тöлысь 6 лунся 68-РЗ №-а оланпасöн урчитöма уджавны вермытöм гражданалы дöзьöр да отсöг котыртан ног да йöзлы, кодъяс дöзьöритöны да отсалöны, быд тöлысся сьöм сетöмöн содтöд социальнöй тыр позянлун.

Вылынджык пасйöм Оланпас збыльмöдöмлöн мониторинг (2011 вося тöвшöр тöлысь 1 лун вылö кырымалöма дöзьöритöм да отсалöм йылысь 262 сёрнитчöм) петкöдлö, мый пöрысь гражданалы татшöм сикас отсöгыс зэв колана, а сiдзжö бурлунö вайöдö йöзöс социальнöя могмöдан стационарнöй сикаса учреждениеясö (керка-интернатъясö) овмöдöм пыдди пöрысь гражданалы альтернатива сетöм кузя збыльмöдöм мероприятиеяс.

Колана ногöн социальнöй юкöнын эз сöвмы канму да аспом ёртасьöм, кодi эськö лоис альтернативаöн канму учреждениеяслы, кодъяс тöждысьöны пöрысь йöз вöсна. Социальнöй юкöнын канму да аспом ёртасьöм асшодйöн видзöдö пöрысь гражданалöн инöдъясö да оланпасöн урчитöм кöсйöмъясö кутчысьöм бöрся; налы отсавны да сетны олöмын тöдчана услугаяс экономикаса бурлунлöн условиеяс серти пöрысь гражданалысь коланлунъяс тырвыйö могмöдöмöн.

Йöз пиын пöрысь йöзлöн уна лыдыс петкöдлöм, мый налöн пайыс тöдчана обществолöн олöмын да йитчö судзсяна олöмлысь социальнöй тыр позянлунъяс сетöмын виччысяна кöсйöмъяслöн содöмкöд.

Россия Федерацияса кансямлöн подулысь кыдзи социальнöй канмулöн артмö условиеяс котыртöмысь, кодъяс могмöдöны став гражданалысь бур олöм да ас вöля серти сöвмöм, обществоын зумыдлун кутöм. Сiдзкö, канму социальнöй кансямлöн шöр туйвизьяс пиысь öтиöн лоö быд сикас арлыда да социальнöй группаяслöн кöсйöмъяс костын балансö вайöдöм да кутöм. Сiйö ас пытшкас кутö йöзлöн олöмлысь тшупöд да качество кыпöдан мытшöдъяс комплекснöя решитöм йöзлöн торъя группаяслы, сы лыдын пöрысь йöзлы, торъя лöсьöдöм канму мераяскöд öттшöтш.

Пöрысь йöзлöн олöмлысь тшупöд да качество кыпöдöм кыдз пöрысь арлыдын оланног бурмöдан условие – тайö сьöкыд комплекснöй процесс, кор эм дзоньвидза вир-яй да лов пытшкöс, дöвöль олан условиеяс, бура могмöдöма колана материальнöй, духовнöй, культурнöй да социальнöй бурлунöн, пöрысь йöзлöн артмöны öтсöгласа йитöдъяс социальнöй гöгöртаскöд.

Пöрысьлун воöм торъя мортлы лоö социальнöй рискöн, пöрысь йöзлöн мытшöдъясыс объективнöй подулаöсь, найö дыр кадсяöсь да на бöрся век колö видзöдны, корсьны содтöд материальнöй, кадрöвöй да мукöд ресурс.

Вылынджык пасйöмысь тыдовтчö, мый колö примитны «Олöма йöз (2011-2013 вояс)» Коми Республикаса уджтас.

II. Уджтаслöн медшöр мог да могъяс

Уджтаслöн мог - збыльмöдны олöма йöзлысь оланног да олöм бурмöдан мераяслысь комплекс, кыпöдны найöс социальнöя дорйöмлысь тшупöд, ышöдны йöзкотыр олöмын участвуйтны олöма йöзöс.

Уджтасса могъяс:

1) гражданаöс социальнöя котыртöм да инöд боксянь, юöртан да кадръясöн могмöдöм боксянь дорйöм;

2) бурмöдны пöрысь гражданалысь дзоньвидзалун;

3) бурмöдны пöрысь гражданалысь оланногсö да сетны социальнöй отсöглысь содтöд мераяс;

4) бурмöдны сиктын олысь пöрысь гражданалы социальнöя доръян да социальнöя могмöдан мераяс;

5) сöвмöдны коммуникационнöй йитöдъяс да пöрысь гражданалысь вежöр-мывкыд;

6) ышöдны пöрысь гражданаöс участвуйтны йöзкотыр олöмын.

III. Уджтас збыльмöдан кадколаст

Уджтассö збыльмöдöны 2011 восянь 2013 воöдз бöръясö пыртöмöн.

IV. Уджтасса мероприятиеяслöн тэчас

|  |  |  |  |  |  |  |  |
| --- | --- | --- | --- | --- | --- | --- | --- |
| Д/в № | Мероприятие ним | Збыльмöдан кадколаст (во) | Коми Республикаса республиканскöй сьöмкудйысь сьöмöн могмöдан мында (сюрс шайт) | | | | Збыльмöдысь (сьöмкудйысь сьöм босьтысь) |
| ставыс | сы лыдын вояс серти: | | |
|  | 2011 | 2012 | 2013 |
| 1 | 2 | 3 | 4 | 5 | 6 | 7 | 8 |
| 1. Пöрысь гражданаöс социальнöя котыртöм да инöд боксянь, юöртан да кадръясöн могмöдöм боксянь дорйöм | | | | | | | |
| 1. | Пöрысь гражданаöс социальнöя дорйöмын дiнмуса оланпастэчас бурмöдöм | 2011-2013 | - | - | - | - | Коми Республикаса йöзлы отсöг сетан агентство |
| 2. | Йöзöс социальнöя могмöдан канму стандартъяс серти социальнöй услугаяс сетöм кузя нормативнöй инöда актъяс дасьтöм | 2011-2013 | - | - | - | - | Коми Республикаса йöзлы отсöг сетан агентство |
| 3. | Нормативнöй да инöда подув дасьтöм да «Медбур социальнöй уджалысь» социальнöй уджалысьяслöн уджсикас серти кужанлун петкöдлан конкурс нуöдöм | 2011-2013 | 423,6 | 141,2 | 141,2 | 141,2 | Коми Республикаса йöзлы отсöг сетан агентство |
| 4. | «Коми Республикаса ветеранъяс» категорияа гражданаöс пыртöм кузя Коми Республикаса нормативнöй инöда актъясö вежсьöмъяс пыртöм серти вöзйöмъяс дасьтöм | 2011 | - | - | - | - | Коми Республикаса йöзлы отсöг сетан агентство |
| 5. | Пöрысь гражданалöн социально-экономическöй олöмлысь мониторинг нуöдöм кузя «Аскотырлы да челядьлы социальнöй отсöг сетан республиканскöй шöрин» Коми Республикаса канму учреждениекöд öтув уджалöм | 2011-2013 | - | - | - | - | Коми Республикаса йöзлы отсöг сетан агентство |
| 6. | Пöрысь гражданаöс социальнöя могмöдан канму учреждениеясса уджалысьясöс дасьтöм, выльысь велöдöм, налысь уджсикас кыпöдöм котыртöм | 2012-2013 | - | - | - | - | Коми Республикаса йöзлы отсöг сетан агентство |
| 7. | Социальнöй проектъяслысь, кодъяс ышöдöны уджавны пöрысь гражданаöс социальнöя дорйöмын том йöзлысь да челядьлысь öтйöза организацияяс, ас вöляа öтувъяс, республиканскöй конкурс котыртöм да нуöдöм | 2012-2013 | - | - | - | - | Коми Республикаса йöзöс велöдан министерство |
| 8. | Пöрысь гражданакöд уджалысь социальнöй юкöнса уджалысьясöс ышöдан тэчас дасьтöм да олöмö пöртöм | 2011-2013 | - | - | - | - | Коми Республикаса йöзлы отсöг сетан агентство |
| 9. | Социальнöй юкöнса уджалысьяслы, кодъяс разьöны мытшöдъяс пöрысь гражданалысь, семинаръяс нуöдöм | 2011-2013 | - | - | - | - | Коми Республикаса йöзлы отсöг сетан агентство |
| 10. | Пöрысь гражданалöн мытшöдъяс серти методическöй материалъяс йöзöдöм | 2012-2013 | - | - | - | - | Коми Республикаса йöзлы отсöг сетан агентство, Коми Республикаса видз-му овмöс да сёян-юан министерство, Коми Республикаса культура министерство |
| 11. | Коми Республикаын пöрысь гражданалöн мытшöдъяс серти дiнмуса конференцияяс, методическöй семинаръяс нуöдöм | 2011-2013 | - | - | - | - | Коми Республикаса йöзлы отсöг сетан агентство, Коми Республикаса видз-му овмöс да сёян-юан министерство, Коми Республикаса культура министерство |
| 12. | Йöзöс юöртан средствоясын публикацияяс йöзöдöм, кодъяс йитчöмаöсь пöрысь гражданаöс социальнöя дорйöмкöд да социальнöя могмöдöмкöд, Коми Республикаса олöмö пöртысь власьт органъяслöн да йöзöс социальнöя могмöдан учреждениеяслöн уджкöд | 2011-2013 | - | - | - | - | Коми Республикаса печать да юöр сетан агентство |
| 13. | Пöрысь гражданалöн мытшöдъяс серти социальнöй реклама дасьтöм котыртöм | 2012-2013 | - | - | - | - | Коми Республикаса йöзлы отсöг сетан агентство |
|  | Ставнас 1 юкöдув серти |  | 423,6 | 141,2 | 141,2 | 141,2 |  |
| 2. Пöрысь гражданалысь дзоньвидзалун бурмöдöм | | | | | | | |
| 14. | Йöзöс социальнöя могмöдан учреждениеясын, а сiдзжö спорт да бурдöдан учреждениеясын пöрысь гражданалы «дзоньвидзалун группаяс» котыртöм | 2011-2013 | - | - | - | - | Коми Республикаса йöзлы отсöг сетан агентство, Коми Республикаса спорт да мортöс ёнмöдан агентство |
| 15. | «Максаковка» республиканскöй реабилитируйтан шöрин» Коми Республикаса канму учреждениеын пöрысь гражданаöс социальнöя адаптируйтöм, бурдöдöм да налысь шойччöг котыртöм кузя мероприятиеяс котыртöм да нуöдöм | 2011-2013 | 42 292,7 | 13 690,4 | 14 078,2 | 14 524,1 | Коми Республикаса йöзлы отсöг сетан агентство |
| 16. | Спорт да мортöс ёнмöдан учреждениеясын пöрысь гражданалы социально-культурнöй да мортöс ёнмöдан да бурдöдан шöрин (клуб) модельяс котыртöм да олöмö пöртöм | 2011-2013 | - | - | - | - | Коми Республикаса мортöс ёнмöдан да спорт агентство, Коми Республикаса йöзлы отсöг сетан агентство |
| 17. | Пöрысь гражданалöн мортöс ёнмöдан да бурдöдан группаяслöн занатиеяс нуöдöм могысь спорт залъяс, бассейнъяс кокньöдöм условиеяс серти сетöм кузя меставывса асвеськöдлан органъяскöд öтув уджалöм | 2011-2013 | - | - | - | - | Коми Республикаса йöзлы отсöг сетан агентство |
|  | Ставнас 2 юкöдув серти |  | 42 292,7 | 13 690,4 | 14 078,2 | 14 524,1 |  |
| 3. Пöрысь гражданалысь оланног бурмöдöм да социальнöй отсöглысь содтöд мераяс сетöм | | | | | | | |
| 18. | Йöзöс социальнöя могмöдан шöринъясын 80 арöсысь пöрысьджык гражданалы кокньöд серти социально-бытöвöя могмöдöм котыртöм | 2011-2013 | - | - | - | - | Коми Республикаса йöзлы отсöг сетан агентство |
| 19. | 80 арöсöдз воöм öткöн олысь гражданалы ветлысь-мунысьясöс новлöдлан транспортын мунöмысь вештöм вылö пособие мынтöм | 2012-2013 | - | - | - | - | Коми Республикаса йöзлы отсöг сетан агентство |
| 20. | Сиктын сьöкыда воöдчан олан пунктъясын олысь пöрысь гражданаöс социальнöя да социально-медицинскöя могмöдöм вылö мобильнöй бригадаяслысь удж котыртöм | 2011-2013 | 3000,0 | 2000,0 | 1000,0 | - | Коми Республикаса йöзлы отсöг сетан агентство |
| - | - | - | - | Коми Республикаса йöзлысь дзоньвидзалун видзан министерство |
| 21. | Оланiн серти уджавны вермытöм пöрысь гражданаöс дöзьöритöм да налы отсöг сетöм котыртöм | 2011-2013 | 81648,1 | 25256,2 | 27254,1 | 29137,8 | Коми Республикаса йöзлы отсöг сетан агентство |
| 22. | Сутки чöж олысь гражданаöс социальнöя могмöдан канму учреждениеяслöн важ да аварийнöй стрöйбаысь татшöм учреждениеяслöн благоустроитöм жыръясö пöрысь гражданаöс вочасöн мöдлаö овмöдöм метраж да мукöд удобство серти олан жыръяслысь санитарнöй нормаясö кутчысьöмöн, сы лыдын:  «Пöрысь йöзлы да вермытöмъяслы этша лыда Усогоркса керка-интернат» Коми Республикаса канму учреждениелысь стрöйба капитальнöя дзоньталöм | 2011 | 5000,0 | 5000,0 | - | - | Коми Республикаса йöзлы отсöг сетан агентство |
| 23. | Социальнöя могмöдан канму учреждениеясын социальнöя могмöдан канму стандартъяс да öпастöм удж дорö корöмъяс серти пöрысь гражданаöс овмöдан условиеяс вайöдöм | 2011 | 8000,0 | 8000,0 | - | - | Коми Республикаса йöзлы отсöг сетан агентство |
|  | 1) «Мылдiн районса олысьяслы отсöг сетöмын канму услугаяс шöрин» Коми Республикаса канму учреждениелысь стрöйба капитальнöя дзоньталöм | 2011 | 3000,0 | 3000,0 | - | - | Коми Республикаса йöзлы отсöг сетан агентство |
|  | 2) «Кулöмдiн районса олысьяслы отсöг сетöмын канму услугаяс шöрин» Коми Республикаса канму учреждениелысь стрöйба капитальнöя дзоньталöм | 2011 | 5000,0 | 5000,0 | - | - | Коми Республикаса йöзлы отсöг сетан агентство |
| 24. | Пöрысь гражданаöс социальнöй могмöдöмö некоммерческöй организацияясöс кыскöм кузя öтув уджалöм | 2012-2013 | - | - | - | - | Коми Республикаса йöзлы отсöг сетан агентство |
| 25. | Пикö воöм пöрысь гражданалы адреснöй сьöм отсöг сетöм | 2011-2013 | 22701,9 | 7567,3 | 7567,3 | 7567,3 | Коми Республикаса йöзлы отсöг сетан агентство |
| 26. | Канму учреждениеяс - олысьяслы отсöг сетöмын канму услугаяс шöринъяс бердын рöдвужлы да персоналлы пöрысь гражданаöс дöзьöритан «школаяс» котыртöм | 2012-2013 | - | - | - | - | Коми Республикаса йöзлы отсöг сетан агентство |
| 27. | Канму учреждениеяс - олысьяслы отсöг сетöмын канму услугаяс шöринъясын реабилитируйтан техническöй средствояс, пöрысь йöз бöрся дöзьöритан средствояс да предметъяс прокат пунктъяслысь удж котыртöм | 2012-2013 | - | - | - | - | Коми Республикаса йöзлы отсöг сетан агентство |
|  | Ставыс 3 юкöдув серти |  | 120350,0 | 47823,5 | 35821,4 | 36705,1 |  |
| 4. Сиктын олысь пöрысь гражданалы социальнöя доръян да социальнöя могмöдан мераяс бурмöдöм | | | | | | | |
| 28. | Медiчöт вузасян наценкаöн медколана социальнöй тöдчанлуна тöвар вузалöмын меставывса тöвар вöчысьяслы да вузасян организацияяслы отсалöм | 2011-2013 | - | - | - | - | Коми Республикаса видз-му овмöс да сёян-юан министерство, меставывса асвеськöдлан органъяс (сёрнитчöмöн) |
| 29. | Меставывса асвеськöдлан органъяс да вузасян организацияяс костын öтув уджалöм йылысь сёрнитчöмъяс (артмöдчöмъяс) кырымалöм, кодъяс серти пöрысь гражданалы вузалöны кокньöдöм донъяс серти медколана тöвар | 2011-2013 | - | - | - | - | Коми Республикаса видз-му овмöс да сёян-юан министерство, меставывса асвеськöдлан органъяс (сёрнитчöмöн) |
| 30. | Сиктын пöрысь гражданаöс йöзöс социальнöя доръян органъясса тэчасъяскöд öтув уджалöмöн могмöдöм | 2011-2013 | - | - | - | - | Коми Республикаса йöзлы отсöг сетан агентство |
| 31. | Аспом овмöс нуöдысь пöрысь гражданалы видз-му овмöсса прöдукция вылö, кодöс вöчöма Коми Республика мутасын да вузалöма видз-му овмöсса прöдукция, сырьё да сёян-юан республиканскöй рынокын, субсидия сетöм котыртöм | 2011-2013 | - | - | - | - | Коми Республикаса видз-му овмöс да сёян-юан министерство |
|  | Ставнас 4 юкöдув серти |  | - | - | - | - |  |
| 5. Коммуникационнöй йитöдъяс да пöрысь гражданалысь вежöр-мывкыд сöвмöдöм | | | | | | | |
| 32. | Пöрысь гражданалысь инöда тöдöмлунъяс бурмöдöмын отсалöм | 2011-2013 | - | - | - | - | Коми Республикаса йöзлы отсöг сетан агентство |
| 33. | Канму учреждениеяс - олысьяслы отсöг сетöмын канму услугаяс шöринъясын пöрысь гражданалысь компьютернöй тöдöмлунъяс кыпöдöм могысь «клубъяс» котыртöм да пöрысь йöзлы содтöд тöдöмлун сетöм, уджсикас серти тöдöмлунъяс содтöм, уджсикас серти выль пöв велöдчöм да выльысь велöдчöм, сы лыдын найöс персональнöй компьютерöн да «Öтуввезöн» вöдитчыны велöдöм, котыртöм | 2011-2013 | - | - | - | - | Коми Республикаса йöзлы отсöг сетан агентство, Коми Республикаса йöзöс велöдан министерство |
| 34. | Пöрысь граждана пиын гортгöгöрса медбур участок вылö республиканскöй смотр-конкурс котыртöм да нуöдöм | 2012 | - | - | - | - | Коми Республикаса видз-му овмöс да сёян-юан министерство |
| 35. | Пöрысь гражданалы социальнöя дорйöмын öтувъя консультация сетан да юöртан служба котыртöм кузя «Юöр технология шöрин» Коми Республикаса асшöра канму учреждениекöд öтув уджалöм | 2012 | - | - | - | - | Коми Республикаса йöзлы отсöг сетан агентство |
| 36. | 80 арöсöдз воöдчысь öткöн олысь пöрысь гражданалы республиканскöй периодическöй петасъяс вылö кокньöдöм гижöдчöм котыртöм | 2011-2013 | - | - | - | - | Коми Республикаса печать да юöр сетан агентство |
| 37. | Социальнöй оланпастэчас збыльмöдöм кузя пöрысь гражданалы «гöгрöс пызанъяс», велöдан семинаръяс нуöдöм | 2011-2013 | - | - | - | - | Коми Республикаса йöзлы отсöг сетан агентство |
| 38. | Пöрысь гражданалы туристическöй маршрутъяс котыртöм | 2012-2013 | - | - | - | - | Коми Республикаса йöзлы отсöг сетан агентство |
|  | Ставнас 5 юкöдув серти |  | - | - | - | - |  |
| 6. Пöрысь гражданаöс участвуйтны йöзкотыр олöмын ышöдöм | | | | | | | |
| 39. | Культура учреждениеясын да йöзöс социальнöя могмöдан стационарнöй учреждениеясын Айму историяын паметь лунъясö пöрысь йöзлы ветеранъяскöд аддзысьлöмъяс котыртöм | 2011-2013 | - | - | - | - | Коми Республикаса культура министерство, Коми Республикаса йöзлы отсöг сетан агентство |
| 40. | «Победа» республиканскöй котыртан комитетлысь удж котыртöм | 2011-2013 | - | - | - | - | Коми Республикаса йöзлы отсöг сетан агентство |
| 41. | Пöрысь гражданалöн социально-экономическöй олöм кузя пöрысь гражданалöн Коми республиканскöй öтйöза организацияяскöд öтув уджалöм | 2011-2013 | - | - | - | - | Коми Республикаса йöзлы отсöг сетан агентство |
|  | Ставнас 6 юкöдув серти |  | - | - | - | - |  |
|  | Ставнас Уджтас серти |  | 163066,3 | 61655,1 | 50040,8 | 51370,4 |  |

V. Уджтас сьöмöн могмöдöм

Коми Республикаса республиканскöй сьöмкудлöн сьöм тшöт весьтö Уджтас сьöмöн могмöдöмлöн öтув мындаыс 163066,3 сюрс шайт, сы лыдын вояс серти:

2011 во – 61655,1 сюрс шайт;

2012 во – 50040,8 сюрс шайт;

2013 во – 51370,4 сюрс шайт.

VI. Уджтаслысь сьöмкуд, экономика да социальнöй бурлун донъялöм. Уджтаслöн торъя мога индикаторъяс (петкöдласъяс)

Уджтас олöмö пöртöмыс сетас позянлун:

1) эрдöдны Коми Республика мутасын олысь пöрысь гражданаöс, кодъяслы колö социальнöй отсöг да социальнöй могмöдöм;

2) бурмöдны пöрысь гражданалысь социальнöй олöм;

3) кыпöдны пöрысь гражданалы социальнöй услугаяс дорö сибаланлун;

4) кыпöдны пöрысь гражданакöд уджалысь социальнöй юкöнса специалистъяслы уджсикас серти тöдöмлунъяс;

5) кыпöдны пöрысь гражданалы колана юöр босьтöмын сибаланлун;

6) сетны пöрысь гражданалы асвöляысь отсöг;

7) кыскыны гражданскöй обществоса институтъясöс пöрысь гражданалысь мытшöдъяс разьöмö;

8) сетны позянлун пöрысь гражданалы ветлыны бурдöдан курсъяс вылö;

9) отсаны бурмöдны пöрысь гражданалысь олан условиеяс да могмöдöмлысь качество;

10) сетны позянлун могмöдны пöрысь гражданаöс реабилитируйтан техническöй средствоясöн, дöзьöритан средствоясöн да предметъясöн;

11) кыпöдны пöрысь гражданалысь общество олöмын быд сикас юкöнö пырöдчöмсö;

12) ёнмöдны йöзöс социальнöя могмöдан учреждениеяслысь материально-техническöй базасö.

Уджтас збыльмöдöм сетас позянлун:

1) содтыны судзсьытöмаяс пиысь пöрысь граждана лыд, кодъясöс могмöдöны социальнöй услугаясöн (90 прöчентысь оз этшаджык);

2) нуöдны пöрысь гражданалысь социально-экономическöй оланног серти 3 быдвося мониторинг;

3) котыртны пöрысь гражданалы 21 «дзоньвидзалун серти группа», кодъясöс котыртöны социальнöя могмöдан учреждениеясын, а сiдзжö спорт да дзоньвидзалун бурмöдан учреждениеяслöн база вылын;

4) котыртны пöрысь гражданалы бурдöдан курсъяс;

5) могмöдны автотранспортöн (3 ед.) Коми Республикаса канму учреждениеяс – олысьяслы социальнöй отсöг сетöмын канму услуга сетöм кузя шöринъяс, медым котыртны мобильнöй бригадаяс сиктса сьöкыда воöдчан олан пунктъясын олысь пöрысь гражданаöс социальнöя да социально-медицинскöя могмöдöм вылö;

6) пыр унджык дугöдны уджысь пöрысь гражданаöс социальнöя могмöдан канму учреждениеяслысь важ да овны позьтöм стрöйба лыд (вонас 20 прöчентысь оз этшаджык);

7) котыртны абу канму учреждение (юкöн), кодъяс сетöны пöрысь гражданалы социальнöй услугаяс (2 ед.);

8) котыртны пöрысь гражданаöс дöзьöритöм могысь налöн рöдвужлы да персоналлы 21«школа»;

9) восьтыны пöрысь гражданалы техническöй средствояс, найöс дöзьöритан средствояс да предметъяс прокатö сетан пункт (2 ед.);

10) могмöдны пöрысь гражданаöс социально-педагогическöй услугаясöн пöрысь гражданалы компьютернöй «клубъяслы» 10 компьютер ньöбöмöн;

11) котыртны консультация сетан да юöртан öтувъя служба.

Тадзикöн, Уджтас збыльмöдöмысь виччысяна бöртасыс лоö социальнöйöн.

Виччысяна бöртасъяслысь верманлунсö планируйтöны мерайтны быд во торъя индикаторъяслысь збыль петкöдласъяс планöвöй петкöдласъяскöд орччöдöмöн.

Уджтас збыльмöдöмлысь бурлунсö донъялöны татшöм формула серти:

T T T

f1 f2 fn

---- + --- + ----

T T T

N1 N2 Nn

E = ----------------- x 100%,

М

кöнi:

Е – Уджтас збыльмöдöмысь бурлун (прöчентын);

Тf1, Tf2, Tfn – индикаторъяслöн збыль вежöртасъяс, кодъясöс шедöдiсны Уджтас збыльмöдiгöн;

TN1, TN2, TNn – Уджтасöн вынсьöдöм индикаторъяслöн нормативнöй вежöртасъяс;

М – Уджтасса индикатор лыд.

Уджтас збыльмöдöм бур сэк, кор Е вежöртасыс 60 прöчентысь унджык либö сы мында.

Уджтасса торъя мога индикаторъяс (петкöдласъяс)

|  |  |  |  |  |  |
| --- | --- | --- | --- | --- | --- |
| Д/в № | Торъя мога индикаторлöн (петкöдласлöн) ним | Мерайтан единица | 2011 во  (прогноз) | 2012 во  (прогноз) | 2013 во  (прогноз) |
| 1 | 2 | 3 | 4 | 5 | 6 |
| 1. Пöрысь гражданаöс социальнöя котыртöм да инöд боксянь, юöртан да кадръясöн могмöдöм боксянь дорйöм | | | | | |
| 1. | Судзсьытöмаяс пиысь пöрысь гражданаöс социальнöй услугаясöн могмöдöм | прöчентъяс | 90 | 90 | 90 |
| 2. | Пöрысь гражданалысь социально-экономическöй оланног серти нуöдöм (быд во) мониторинг лыд | ед. | 1 | 1 | 1 |
| 3. | Пöрысь гражданаöс социальнöя могмöдан канму учреждениеясса уджалысь лыд, кодъяс велöдчисны, выльысь велöдчисны, кыпöдiсны уджсикас (быд во) | морт | - | 70 | 70 |
| 4. | Пöрысь гражданалöн мытшöдъяс серти йöзöдöм социальнöй ролик лыд (быд во) | ед. | - | 1 | 1 |
| 2. Пöрысь гражданалысь дзоньвидзалун бурмöдöм | | | | | |
| 5. | Пöрысь гражданалы «дзоньвидзалун серти группаяс» лыд, кодъясöс котыртiсны социальнöя могмöдан учреждениеясын, а сiдзжö спорт да дзоньвидзалун бурмöдан учреждениеяслöн база вылын (быд во) | ед. | 7 | 7 | 7 |
| 6. | Пöрысь граждана лыд, кодъяс бурмöдiсны дзоньвидзалунсö «Максаковка» республиканскöй реабилитация шöрин» Коми Республикаса канму учреждениеын (быд во) | морт | 200 | 200 | 200 |
| 3. Пöрысь гражданалысь оланног бурмöдöм да социальнöй отсöглысь содтöд мераяс сетöм | | | | | |
| 7. | Пöрысь гражданаöс социальнöя да социально-медицинскöя могмöдöм вылö котыртöм мобильнöй бригада лыд (быд во) | ед. | 2 | 1 | - |
| 8. | Йöзöс социальнöя могмöдан учреждениеяслöн стрöйба öтув лыд серти йöзöс социальнöя могмöдан учреждениеяслöн важ да овны позьтöм киритöм стрöйбалöн пай (быд во) | прöчентъяс | 20-ысь абу этшаджык | 20-ысь абу этшаджык | 20-ысь абу этшаджык |
| 9. | Олöма гражданалы социальнöй услугаяс сетысь абу канму учреждение (отделение) лыд (Уджтас збыльмöдны заводитöмсянь) | ед. | - | 1 | 2 |
| 10. | Канму учреждение – олысьяслы социальнöй отсöг сетöмын канму услуга сетöм кузя шöрин бердын олöма граждана бöрся дöзьöритöм могысь налöн рöдвужлы да персоналлы котыртöм «школа» лыд | ед. | - | 21 | - |
| 11. | Олысьяслы социальнöй отсöг сетöмын канму услуга сетöм кузя шöрин база вылын восьтöм техническöй средствояс да олöма гражданаöс дöзьöритан средствояс да предметъяс прокатö сетан пункт лыд (быд во) | ед. | - | 1 | 1 |
| 4. Сиктын олысь пöрысь гражданалы социальнöя доръян да социальнöя могмöдан мераяс бурмöдöм | | | | | |
| 12. | Муниципальнöй юкöн лыд, кодъяс могмöдöны олысьяслы социальнöй отсöг сетан учреждениеяскöд öтув уджöн социальнöй юöрöн юксьöм кузя (быд во) | ед. | 21 | 21 | 21 |
| 5. Коммуникационнöй йитöдъяс да пöрысь гражданалысь вежöр-мывкыд сöвмöдöм | | | | | |
| 13. | Компьютер лыд, кодъясöс ньöбисны компьютернöй «клубъяс» могмöдöм вöсна | ед. | - | 10 | 10 |
| 14. | Олысьяслы социальнöй отсöг сетан тэчасын консультация сетан да юöртан öтувъя котыртöм служба лыд | ед. | - | - | 1 |
| 6. Пöрысь гражданаöс участвуйтны йöзкотыр олöмын ышöдöм | | | | | |
| 15. | Олöма граждана лыд, кодъяс волiсны аддзысьлыны Аймулöн тöдчана лоöмторъяса лунъясö ветеранъяскöд | морт | 3000 | 3000 | 3000 |

VII. Веськöдлан да видзöдан тэчас

Коми Республикаса йöзлы отсöг сетан агентство лоö Уджтас закажитысьöн (водзö – Уджтас закажитысь).

Уджтас збыльмöдысьясöн лоö Коми Республикаса йöзлы отсöг сетан агентство, Коми Республикаса йöзöс велöдан министерство, Коми Республикаса культура министерство, Коми Республикаса йöзлысь дзоньвидзалун видзан министерство, Коми Республикаса печать да юöр сетан агентство, Коми Республикаса видз-му овмöс да сёян-юан министерство, Коми Республикаса спорт да мортöс ёнмöдан агентство, меставывса асвеськöдлан органъяс (сёрнитчöмöн) (водзö – Уджтас збыльмöдысьяс).

Уджтас збыльмöдысьяс:

1) могмöдöны уджтасса мероприятиеяс збыльмöдöм вылö сетöм Коми Республикаса республиканскöй сьöмкуд сьöмöн бура вöдитчöмöн;

2) быд во урасьöм тöлысь 1 лунöдз дасьтöны да вынсьöдöны Уджтасса мероприятиеяс збыльмöдан план-график кадколастъяс да кывкутысь збыльмöдысьясöс пасйöмöн;

3) нуöдöны Уджтасса мероприятиеяс збыльмöдöмлысь мониторинг;

4) лöсьöдöны да сетöны Уджтас закажитысьлы курируйтан туйвизьяс серти Уджтас збыльмöдöм йылысь отчёт Закажитысьлöн урчитöм форма серти медводдза кварталлöн, медводдза во джынлöн, öкмыс тöлысьлöн кывкöртöдъяс кузя отчётнöй кадколаст бöрын мунысь тöлысьлöн 10 лунöдз, вося кывкöртöдъяс кузя отчётнöй во бöрын мунысь волöн урасьöм тöлысь 10 лунöдз;

5) Уджтасса мероприятиеяс корректируйтöм могысь сетöны Закажитысьлы вежны колана положениеяс пасйöмöн Уджтасö вежсьöмъяс пыртöм йылысь вöзйöмъяс шуöм бала формаын гöгöрвоöдана гижöдöн да пасйöм вежсьöмъяс примитöмкöд йитчöм рöскодъяслысь сьöма да экономика боксянь подулалöмöн.

Уджтас закажитысь:

1) ладмöдö Уджтас збыльмöдöм;

2) Уджтасса збыльмöдысьясöн Уджтас збыльмöдöм йылысь сетöм отчётъяс подув вылын нуöдö ставнас Уджтас збыльмöдöмлысь мониторинг да лöсьöдö Уджтас збыльмöдöм йылысь öтувъя отчёт;

3) Уджтасса збыльмöдысьясöн сетöм Уджтасö вежсьöмъяс пыртöм йылысь вöзйöмъяс подув вылын урчитöм ногöн дасьтö Уджтасö вежсьöмъяс пыртöм йылысь Коми Республикаса Правительстволысь шуöм бала;

4) видзöдö Уджтас збыльмöдöм бöрся.

Вудж. Коснырева Е.Г., 28608 пас